فخر النساء شہدہ

فخر النساء شہدہ – شُہدہ الکاتبیہ (پیدائش: 1092ء – وفات: 1178ء) پانچویں صدی ہجری اور چھٹی صدی ہجری میں ایران سے تعلق رکھنے والی نامور محدثہ، عالم اور کاتبہ تھیں۔ انھیں متعدد ائمہ حدیث (محدثین) سے حدیث روایت کرنے کی اِجازت حاصل تھی۔ انھیں تاریخ اسلام میں شُہدَہ الکاتبیہ ، شُہدَہ البغدادیہ اور فخر النساءکے نام سے بھی یاد کیا جاتا ہے۔
 سوانح 
 خاندان 
شُہدہ الکاتبیہ کا اصل نام جبکہ فخر النساء لقب تھا۔ عرفیت الکاتبہ اور البغدادیہ کے نام سے تھی۔ والد کا نام ابونصر احمد بن عمر الابری تھا جو اپنے عہد کے ایک ممتاز عالم دین تھے۔ ان کے آبا ؤ اجداد درزی کا کام کرتے تھے، اس لیے انھیں ’’ابری‘‘ کہا جاتا تھا، یعنی سوئی چلانے والا۔ ان کا اصل وطن "دینوار" تھا جو ایران اور عراق کے درمیان ایک پہاڑی سلسلے میں ہے لیکن وقت کے تقاضوں کے پیش نظر یہ علامہ اپنا وطن چھوڑ کر بغداد آگئے۔{ڪتاب: تحفتہ النسوان؛ از: مرزا قليچ بيگ؛پھريون ايڊيشن 1958، پبلشر: سنڌي ادبي بورڊ ڄامشورو }

 پیدائش 
شہدہ کی پیدائش 484ھ مطابق 1092ء میں دینور میں ہوئی۔

 تعلیم 
ابتدائی تعلیم اپنے والد ابونصر احمد بن عمر الابری سے حاصل کی۔ فن خوشنویسی و کتابت اور فن خطاطی بھی اپنے والد سے سیکھی اور اِن علوم میں ایسی مہارت حاصل کی کہ اُس دور کے بڑے بڑے خوشنویس و خطاطین شہدہ کے کمالِ فن کا اعتراف کرتے تھے۔علم حدیث اپنے والد سے اور پھر اُس دور کے نامور علما و محدثین سے حاصل کیا جن میں ابو عبد اللہ الحسن بن احمد نعمانی، ابوبکر محمد بن احمد الشاشی، احمد بن عبد القادر بن یوسف اور ابوالحسینی جیسے نامور محدثین شامل ہیں۔ جملہ علوم میں شہدہ اپنے عہد کی سرکردہ خواتین علما کی فہرست میں شامل ہوگئیں۔طالب ہاشمی: دنیائے اسلام کی چار سو باکمال خواتین، صفحہ 252۔
 ایران سے بغداد 
شہدہ کے والد عباسی خلیفہ کی دعوت پر یا غالباً خود ہی بغداد منتقل ہو گئے تھے اور یہیں سکونت اِختیار کرلی تھی۔ اس لحاظ سے شہدہ کی عمر کا طویل حصہ بغداد میں ہی بسر ہوا۔
 ازدواج 
والد نے اِن کی شادی اپنے ایک سعادت مند شاگرد علی بن محمد سے کردی۔ وہ اگرچہ غریب تھے مگر نیک و لائق تھے۔ اِسی لیے شہدہ کی ازدواجی زِندگی نہایت خوشگوار گذری۔
 علم حدیث میں مقام 
شہدہ کو علم حدیث میں اِتنی شہرت حاصل ہوئی کہ تشنگانِ علم دور دور سے جوق در جوق اِن کی خدمت میں حاضر ہوا کرتے تھے اور اِن کے خوانِ علم سے ریزہ چینی کرنا اپنے لیے سعادت مندی اور باعثِ فخر سمجھتے تھے۔ کہا جاتا ہے کہ شہدہ کے درسِ حدیث میں بڑے بڑے شیوخ اور ائمہ حدیث بھی حاضر ہوا کرتے تھے اور اِن سے حدیث روایت کرنے کی اجازت باااعتبارِ سند حاصل کیا کرتے تھے۔
 خطابت 
شہدہ علم حدیث کے علاوہ تاریخ اور عربی ادب پر بھی عمدہ تقاریر کرتی تھیں کہ سننے والے دنگ رہ جاتے تھے۔اُن کی خطیبانہ صلاحیت اُن کے تمام علوم کے ساتھ ساتھ وجہ شہرت بن گئی تھی۔ بغداد میں اِسی سبب سے لوگ انھیں فخرالنساء کے نام سے یاد کرتے تھے۔
تصغير| خط الكاتبة شُهْدَة وهو النموذج الوحيد المعروف من خطها.

 اواخر عمر 
شادی کے پینتالیس سال بعد شہدہ کے خاوند علی بن محمد نے بغداد میں وفات پائی۔ شوہر کی وفات کے بعد شہدہ نے یہ صدمہ بڑے صبر اور حوصلے سے برداشت کیا۔ اواخر عمر تک اپنے آپ کو ہمہ تن درس و تدریس کے لیے وقف کیے رکھا۔ عباسی خلیفہ المستضی بامر اللہ نے جب شہدہ کے فضل و کمال کی شہرت سنی تو انھیں ایک بڑی جاگیر عطاء کی تاکہ وہ یکسوئی کے ساتھ اشاعتِ علم میں مشغول رہ سکیں۔ شہدہ نے اِس جاگیر کی آمدنی سے دریائے دجلہ کے کنارے ایک عظیم الشان درس گاہ تعمیر کروائی جس میں سینکڑوں طلبہ تعلیم حاصل کرتے تھے جن کے اخراجات وہ خود برداشت کرتی تھیں۔ ضعیف العمری تک وہ علم حدیث میں مشغول رہیں۔طالب ہاشمی: دنیائے اسلام کی چار سو باکمال خواتین، صفحہ 252/253۔

 وفات 
تقریباً نوے سال سے زائد (بلحاظ قمری ہجری) کی عمر میں شہدہ نے 574ھ مطابق 1178ء میں بغداد میں وفات پائی۔ نمازِ جنازہ ’’جامع القصر‘‘ (بغداد) میں اداء کی گئی جس میں عباسی خلیفہ سمیت بڑے بڑے علما، عمائدین سلطنت، محدثین بھی شامل ہوئے۔ مشہور محدث و عالم اِمام ابن جوزی کا بیان ہے کہ: ’’شہدہ بڑی صالح اور عبادت گزار خاتون تھیں۔‘‘ طالب ہاشمی: دنیائے اسلام کی چار سو باکمال خواتین، صفحہ 253۔

 حوالہ جات 

زمرہ:574ھ کی وفیات
زمرہ:484ھ کی پیدائشیں
زمرہ:دینور کی شخصیات
زمرہ:دینور میں پیدا ہونے والی شخصیات
زمرہ:کرمانشاہ کی شخصیات
زمرہ:بغداد میں وفات پانے والی شخصیات
زمرہ:قرون وسطی کی فارسی شخصیات
زمرہ:گیارہویں صدی کی ایرانی شخصیات
زمرہ:بارہویں صدی کی ایرانی شخصیات
زمرہ:ایران میں گیارہویں صدی
زمرہ:ایران میں بارہویں صدی
زمرہ:عراق میں گیارہویں صدی
زمرہ:عباسی خطاط
زمرہ:ایرانی خطاط
زمرہ:عراقی خطاط
زمرہ:عربی زبان کے خطاط
زمرہ:گیارہویں صدی کے خطاط
زمرہ:بارہویں صدی کے خطاط
زمرہ:خواتین محدثات
زمرہ:خواتین خطاط
زمرہ:عراقی صوفیاء
زمرہ:مسلم خواتین علماء
زمرہ:گیارہویں صدی کے اسلامی مسلم علما
زمرہ:محدثین
زمرہ:1112ء کی وفیات
زمرہ:ایرانی صوفیاء
زمرہ:کرد صوفیا
زمرہ:گیارہویں صدی کی کرد شخصیات
زمرہ:ویکی ڈیٹا سے مختلف مختصر وضاحت
زمرہ:بارہویں صدی کی عراقی شخصیات
زمرہ:خلافت عباسیہ کی خواتین
زمرہ:ایرانی خواتین سائنسدان
زمرہ:ایرانی کرد شخصیات
زمرہ:مدونین حدیث
زمرہ:باب حدیث/متعلقہ مضامین